ᱫᱮᱵᱮᱱᱫᱽᱨᱚ ᱠᱩᱶᱟᱨ

ᱫᱮᱵᱮᱱᱫᱽᱨᱚ ᱠᱩᱶᱟᱨ (ᱡᱟᱱᱟᱢ ᱑᱙᱕᱘) ᱫᱚ ᱡᱷᱟᱨᱠᱷᱚᱸᱰ ᱨᱮᱱᱤᱡ ᱢᱤᱫ ᱥᱤᱧᱚᱛᱤᱭᱟᱹ ᱨᱟᱡᱽᱟᱹᱨᱤ ᱱᱮᱛᱟ ᱠᱟᱱᱟᱭ᱾ ᱩᱱᱤ ᱫᱚ ᱫᱩᱢᱠᱟᱹ ᱦᱚᱱᱚᱛ ᱨᱮᱱᱟᱜ ᱡᱟᱨᱢᱩᱱᱰᱤ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱢᱤᱫ ᱵᱤᱫᱷᱟᱭᱚᱠ (MLA) ᱠᱟᱱᱟᱭ᱾ ᱩᱱᱤ ᱫᱚ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ (BJP) ᱨᱮᱱᱤᱡ ᱨᱟᱹᱥᱤᱭᱟᱹ ᱞᱮᱠᱟᱛᱮ ᱒᱐᱒᱔ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱤᱛᱠᱟᱹᱨ ᱟᱠᱟᱱᱟᱭ᱾
 ᱮᱛᱚᱦᱚᱵ ᱡᱤᱭᱚᱱ ᱟᱨ ᱥᱮᱪᱮᱫ 
ᱠᱩᱶᱟᱨ ᱫᱚ ᱡᱷᱟᱨᱠᱷᱚᱸᱰ ᱨᱮᱱᱟᱜ ᱫᱩᱢᱠᱟᱹ ᱦᱚᱱᱚᱛ, ᱡᱟᱨᱢᱩᱱᱰᱤ ᱨᱮᱱᱤᱡ ᱠᱟᱱᱟᱭ᱾ ᱟᱡ ᱵᱟᱵᱟ ᱦᱚᱨᱤ ᱯᱨᱚᱥᱟᱫᱽ ᱠᱩᱶᱟᱨ ᱫᱚ ᱵᱚᱸᱜᱟ ᱛᱟᱞᱟ ᱟᱠᱟᱱᱟᱭ᱾ ᱩᱱᱤ ᱫᱚ ᱑᱙᱗᱒ ᱥᱟᱞᱮ ᱨᱮ ᱨᱟᱹᱱᱤ ᱥᱚᱱᱟᱵᱚᱛᱤ ᱠᱩᱢᱟᱨᱤ ᱦᱟᱭ ᱥᱠᱩᱞ, ᱱᱳᱱᱤᱦᱟᱴ ᱠᱷᱚᱱ ᱑᱐ ᱪᱟᱱᱚᱪ (ᱢᱮᱴᱨᱤᱠ) ᱮ ᱯᱟᱥ ᱞᱮᱫᱼᱟ᱾
 ᱨᱟᱡᱽᱟᱹᱨᱤ ᱡᱤᱭᱚᱱ 
ᱠᱩᱶᱟᱨ ᱫᱚ ᱒᱐᱒᱔ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ (BJP) ᱯᱟᱦᱴᱟ ᱠᱷᱚᱱ ᱡᱟᱨᱢᱩᱱᱰᱤ ᱵᱤᱫᱷᱟᱱᱥᱚᱵᱷᱟ ᱛᱟᱞᱢᱟ ᱠᱷᱚᱱ ᱮ ᱡᱤᱛᱠᱟᱹᱨ ᱮᱱᱟ᱾ ᱩᱱᱤ ᱫᱚ ᱙᱔,᱘᱙᱒ ᱵᱷᱳᱴ ᱮ ᱧᱟᱢ ᱞᱮᱫᱼᱟ ᱟᱨ ᱟᱡᱤᱡ ᱥᱩᱨ ᱨᱮᱱᱤᱡ ᱦᱮᱯᱨᱟᱣᱤᱭᱟᱹ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱᱤᱡ ᱵᱟᱫᱚᱞ ᱯᱚᱛᱨᱚᱞᱮᱠᱷ ᱫᱚ ᱑᱗,᱕᱔᱖ ᱵᱷᱳᱴ ᱨᱮᱱᱟᱜ ᱛᱷᱚᱠ ᱛᱮᱭ ᱦᱟᱨᱟᱣ ᱠᱮᱫᱮᱭᱟ᱾
ᱱᱚᱣᱟ ᱞᱟᱦᱟ ᱨᱮ, ᱩᱱᱤ ᱫᱚ ᱑᱙᱙᱕ ᱨᱮᱱᱟᱜ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱚᱨᱪᱟ (JMM) ᱴᱤᱠᱤᱴ ᱛᱮ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱯᱩᱭᱞᱩ ᱫᱷᱟᱣ ᱮ ᱡᱤᱛᱠᱟᱹᱨ ᱞᱮᱱᱟ᱾ ᱫᱚᱥᱟᱨ ᱫᱷᱟᱣ ᱩᱱᱤ ᱫᱚ ᱒᱐᱐᱐ ᱨᱮᱱᱟᱜ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱᱟᱜ ᱴᱤᱠᱤᱴ ᱛᱮ ᱟᱡᱟᱜ ᱢᱟᱹᱪᱤ ᱵᱟᱧᱪᱟᱣ ᱫᱚᱦᱚ ᱨᱮ ᱡᱤᱛᱠᱟᱹᱨ ᱮᱱᱟᱭ᱾ ᱛᱟᱭᱚᱢ ᱛᱮ, ᱡᱷᱟᱨᱠᱷᱚᱸᱰ ᱢᱤᱫ ᱵᱷᱮᱜᱟᱨ ᱯᱚᱱᱚᱛ ᱵᱮᱱᱟᱣ ᱮᱱᱟ, ᱢᱮᱱᱠᱷᱟᱱ ᱩᱱᱤ ᱫᱚ ᱒᱐᱐᱕, ᱒᱐᱐᱙, ᱒᱐᱑᱔ ᱟᱨ ᱒᱐᱑᱙ ᱨᱮᱱᱟᱜ ᱯᱩᱱᱭᱟᱹ ᱵᱟᱪᱷᱱᱟᱣ ᱨᱮ ᱵᱟᱭ ᱡᱤᱛᱠᱟᱹᱨ ᱞᱮᱱᱟ᱾ ᱒᱐᱑᱙ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱩᱱᱤ ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱝᱜᱽᱨᱮᱥ ᱨᱮᱱᱤᱡ ᱵᱟᱫᱚᱞ ᱯᱚᱛᱨᱚᱞᱮᱠᱷ ᱴᱷᱮᱱ ᱠᱷᱚᱱ ᱓,᱐᱙᱙ ᱵᱷᱳᱴ ᱛᱮᱭ ᱦᱟᱨᱟᱣ ᱞᱮᱱᱟ᱾ ᱢᱮᱱᱠᱷᱟᱱ, ᱟᱹᱰᱤ ᱫᱤᱱ ᱛᱟᱭᱚᱢ ᱒᱐᱒᱔ ᱨᱮᱱᱟᱜ ᱵᱤᱫᱷᱟᱱᱥᱚᱵᱷᱟ ᱵᱟᱪᱷᱱᱟᱣ ᱨᱮ ᱵᱤ.ᱡᱮ.ᱯᱤ. ᱴᱤᱠᱤᱴ ᱛᱮ ᱟᱨᱦᱚᱸ ᱡᱤᱛᱠᱟᱹᱨ ᱠᱟᱛᱮ ᱟᱡᱟᱜ ᱢᱟᱹᱪᱤ ᱨᱩᱣᱟᱹᱲ ᱮ ᱧᱟᱢ ᱠᱮᱫᱼᱟ᱾
 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:᱑᱙᱕᱘ ᱡᱟᱱᱟᱢ
ᱛᱷᱚᱠ:ᱡᱤᱣᱤᱫ ᱦᱚᱲ ᱠᱚ
ᱛᱷᱚᱠ:ᱵᱷᱟᱨᱚᱛᱤᱭᱚ ᱡᱚᱱᱚᱛᱟ ᱯᱟᱨᱴᱤ ᱨᱮᱱ ᱨᱟᱡᱽᱟᱹᱨᱤᱭᱟᱹ ᱠᱚ
ᱛᱷᱚᱠ:ᱡᱟᱨᱢᱩᱱᱰᱤ ᱠᱷᱚᱱ ᱵᱤᱫᱷᱟᱭᱚᱠ ᱠᱚ